kardosdrur/scandi-wiki huggingface dataset:
Restaurant Saison

Restaurant Saison var en dansk restaurant, grundlagt i 1981 på Hotel Østerport på Oslo Plads i København. Den var tildelt én stjerne i Michelinguiden fra 1985 til 1988. Efter to flytninger, lukkede restauranten i Hellerup i 2012. Ejer og køkkenchef var Erwin Lauterbach.

Historie 
Ti år efter at Erwin Lauterbach var blevet udlært kok, åbnede han i 1981 sin første restaurant, som fik beliggenhed på Hotel Østerport på Østerbro.

Saison blev i 1985 den fjerde restaurant i Danmark siden 1983, som blev tildelt én stjerne i den berømte Michelinguiden. Saison fik den fornyet til og med 1988.

Lauterbach flyttede i 1989 restauranten til Skovshoved Hotel i Skovshoved, inden den i 1993 blev rykket til Hellerup Parkhotel.

Efter nogle år med underskud på grund af finanskrisen, valgte Erwin Lauterbach at lukke Saison den 31. august 2012, og efterfølgende bruge sin tid på Restaurant Lumskebugten på Esplanaden, som var blevet erhvervet året før.

Referencer 

Værtshuse og spisesteder i København
Saison
Danske virksomheder etableret i 1981
Ophørt i 2012
Østerbro
Hellerup
Liard River

Den 1.115 km lange Liard River løber gennem Yukon, British Columbia og Northwest Territories i Canada. Den har sit udspring i Saint Cyr Range i Pelly Mountains i den sydøstlige del af Yukon, og løber mod sydøst gennem British Columbia, markerer nordenden af Rocky Mountains og svinger så mod nordøst tilbage til Yukon og Northwest Territories, og løber ud i Mackenzie River ved Fort Simpson, Northwest Territories. Floden afvander omkring 277.100 km² tajga og muskeg (canadisk betegnelse for arktisk højmose).

Geografi 
Området omkring floden er en undersektion af Lower Mackenzie Freshwater Ecoregion. I Yukon Territory kaldes det Liard River Valley, og Alaska Highway følger floden på en del af dens rute. De omgivende områder kaldes også Liard Plain.

Liard River krydses også af skovbisoner fra Nahanni Nationalpark på deres vandringer.

Bifloder 
Fra udspring til udmunding er bifloderne til Liard :

Yukon
 Prospect Creek
 Swede Creek
 Junkers Creek
 Ings River
 Old Gold Creek
 Rainbow Creek
 Dome Creek
 Quartz Creek
 Scurvy Creek
 Sayyea Creek
 Eckman Creek
 Black River
 Hasselberg Creek
 Sambo Creek
 Meister River
 Frances River
 Rancheria River
 Tom Creek
 Watson Creek
 Albert Creek
 Cormier Creek

Bjergene i British Columbia
 Dease River
 Kloye Creek
 Trepanier Creek
 Black Angus Creek
 Hyland River
 Malcolm Creek
 Tatisno Creek
 Nustlo Creek
 Cosh Creek
 Contact Creek
 Scoby Creek
 Sandin Brook
 Tsia Creek
 Tsinitla Creek
 Tatzille Creek
 Leguil Creek
 Kechika River
 Niloil Creek
 Coal River
 Geddes Creek
 Grant Creek
 Smith River
 Lapie Creek
 Mould Creek
 Hoole Creek
 Trout River
 Deer River
 Canyon Creek
 Moule Creek
 Sulphur Creek

Forbjerge og lavland i British Columbia
 Brimstone Creek
 Crusty Creek
 Grayling River
 Graybank Creek
 Toad River
 Garbutt Creek
 Lepine Creek
 Chimney Creek
 Ruthie Creek
 Scatter River
 Beaver River
 Catkin Creek
 Dunedin River
 Fort Nelson River
 Zus Creek
 Sandy Creek
 La Biche River
Northwest Territories
 Big Island Creek
 Kotaneelee River
 Petitot River
 Muskeg River
 Rabbit Creek
 Flett Creek
 Beaver Water Creek
 Netla River
 Bay Creek
 South Nahanni River
 Grainger River
 Blackstone River
 Dehdjida Creek
 Matou River
 Birch River
 Poplar River
 Manners Creek

Byer langs floden 
Fra udmundingen og op liger bl.a. disse byer:
 Fort Simpson
 Fort Liard
 Lower Post
 Watson Lake
 Upper Liard

Se også 
 Canadas længste floder

Eksterne kilder og henvisninger 

,

Yukon
Britisk Columbia
Northwest Territories
Vandløb i Canada
Brandmajor

Brandmajor  kaldtes efter forordninger af 14. oktober 1746 og 1. november 1805 den første direktør over brandvæsenet i København, mens den anden direktør benævnedes vice-brandmajor. Foruden København er stillingsbetegnelsen også anvendt andre steder, således i Dansk Vestindien.

Under brandmajorens ansvarsområde hørte blandt andet personalesager, således brandvæsenets mandskab, her under af- og tilgang, samt de ansattes anciennitetsforhold, desuden brandvæsenets materiel og inventar.

I 1868 blev Københavns Brandvæsen oprettet som kommunal institution under Magistratens 4. afdeling med vedtagelsen af en ny brandlov for København, der trådte i kraft den 1. august 1870. Både stillingen som brandmajor og den daværende brandkommission bortfaldt ved oprettelsen af det kommunale brandvæsen.

Noter

Eksterne henvisninger 
Ordbog over Det danske Sprog; opslag: Brandmajor
Salmonsens Konversationsleksikon, 2. udgave, bind III (1915), s. 842

Brandvæsen
Abraham Storck

Abraham Storck (født 1644 i Amsterdam, død 1708 sammesteds) var en nederlandsk landskabs- og marinemaler.

Abraham Storch blev født i en kunstnerfamilie i Amsterdam, idet hans fader og tre af hans brødre var malere. Han uddannede sig hos sin fader, arbejdede sammen med ham og blev medlem af Sankt Lukasgildet i Amsterdam. Han anvendte navnet Sturckenburch til 1688.

Han blev påvirket af Ludolf Bakhuizen, Willem van de Velde den yngre og Jan Abrahamsz Beerstraaten.

I 1694 giftede han sig med Neeltje Pieters van Meyservelt, en enke efter en læge.

Eksterne henvisninger 
 
 Om Abraham Storch på sphinxfineart.com , läst 2012-06-11

Malere fra Nederlandene
Personer fra Amsterdam
Express 1

Express 1 (tidligere Norman Arrow, KatExpress 1) er en katamaranfærge, der er bygget på Incat-værftet i Tasmanien i 2009, og udchartret på en 10-årig aftale til Mols-Linien i 2012. I 2022 købte Molslinjen Express

Historie 
Incat Hull 066 blev kontraheret til bygning i november 2007 på spekulation af rederiet MGC Chartering Limited, Irland. Ved afleveringen i april 2009 blev færgen udchartret til franske LD Lines, der indsatte færgen i sommersejlads mellem Dover og Boulogne under navnet Norman Arrow. De to efterfølgende år 2010 og 2011 blev færgen anvendt i sommersejladsen mellem franske Le Havre og Portsmouth i England. Færgen var i den forbindelse hjemskrevet i Dover.

Den 8. februar 2012 meddelte Mols-Linien i en pressemeddelse, at man havde indgået charteraftale med Incat-værftet i Hobart på Tasmanien om indchartring af Norman Arrow for en 10. årig periode. Katamaranfærgen var på det tidspunkt oplagt i Rouen, og efter klargøring i Dunkerque hvor færgen blev ommalet, sejlede færgen til Aarhus, hvor den ankom om eftermiddagen den 27. april 2012. Før afsejlingen mod Danmark havde Mols-Linien meddelt, at færgen skulle hedde KatExpress 1, samt hjemskrives i Aarhus. Færgen blev indsat i trafik mellem Aarhus og Sjællands Odde den 9. maj, og mellem Ebeltoft og Odden den 16. maj. Fra november 2012 har færgen primært sejlet mellem Odden og Aarhus.

18. januar 2017 skiftede færgen navn fra KatExpress 1 til Express 1.

Efter at Molslinjen d. 1.september 2018 overtog færgesejladsen til/fra Bornholm blev færgen indsat som det primære fartøj mellem Rønne og Ystad i Sverige.

Ændringer på fartøjet 

Der er siden indsættelsen foretaget væsentlige ændringer på færgen:

Påbygning af kørebane i forlængelse af øverste bildæk agter. Molslinjen havde valgt at genibrugtage rampeanlægget til øverste bildæk på Odden Færgehavn, da man ønskede at nedbringe liggetiden i havn. Arbejdet blev udført i begyndelsen af december 2012

Placering af Baresso Coffée Shop i agterskibet. Arbejdet blev udført i vinteren 2013.

Søsterskibe 
 Express 2
 Express 3

Kilder og henvisninger 

 Express 1 molslinjen.dk
 Express 1 på Færgelejet.dk
 Express 1- FaergeGalleriet.dk

Referencer 

Færger i Danmark
Færger fra Australien
Express 2

Express 2 (tidligere KatExpress 2) er en katamaranfærge, der er bygget på Incat værftet i Tasmanien og afleveret på charteraftale til Mols-Linien i 2013.

Historie 
Den 21.december 2012 meddelte Mols-Linien i en pressemeddelelse, at man havde indgået charteraftale med Incat værftet i Hobart på Tasmanien om indchartring af den nybyggede superfærge InCat Hull 067 for en 10.årig periode. Katamaranfærgen var på det tidspunkt under færdigbygning på værftet, og Mols-Linien havde derfor mulighed for sammen med byggeværftet at få implementeret væsentlige ændringer på katamaranfærgen, der var indhøstet erfaringer fra søsterskibet "Express 1".

Katamaranfærgen blev bygget færdig i midten af marts 2013, og kort før afleveringen blev skibet ikke overraskende døbt "KatExpress 2". Den 22.marts blev færgen afleveret og hjemturen til Aarhus påbegyndt. Mols-Linien havde valgt at sejle den nye færge via Stillehavet og Atlanterhavet med stop på Thahiti, Panama og det Caribiske Øhav, da man ikke var interesseret i at udsætte besætningen for unødig fare ved at sejle igennem den piratfyldt Adenbugt. Skibet blev på afleveringsejladsen ført af kaptajn Jimmy Balle. Færgen ankom tidligt om morgenen den 26.april 2013 til Aarhus, hvor færgelejet blev afprøvet og den afsluttende klargøring blev påbegyndt, således at skibet kunne gå i fart mellem Aarhus og Sjællands Odde den 2.maj 2013.

18. januar 2017 skiftede færgen navn fra KatExpress 2 til Express 2.

Ændringer 

De væsentlige ændringer var følgende:

Bredere gangarealer på den nye færge i forhold til "Express 1"
Placering af Baresso Coffée Shop i agterskibet.
Påbygning af kørebane i forlængelse af øverste bildæk agter. Mols-Linien havde valgt at genibrugtage rampeanlægget til øverste bildæk på Odden Færgehavn, da man ønskede at nedbringe liggetiden i havn.

Søsterskibe 

Søsterskibe: Express 1, Express 3

Eksterne henvisninger 

 Om færgen   molslinjen.dk
 Express 2 på Færgelejet.dk 

Færger i Danmark
Færger fra Australien
Assiniboine River

Assiniboine River 1.070 km lang flod som løber over prærierne i det vestlige Canada i provinserne Saskatchewan og Manitoba. Den er et tilløb til Red River. Assiniboine er en typisk meanderende flod. Dens hovedtilløb er floderne Qu'Appelle, Souris og Whitesand.

Floden har navn efter First Nations-folket Assiniboine.<ref>R. Douglas, Place names of Manitoba, Geographic Board of Canada, Department of Interior, Canada, 1933 Robert Douglas fra Geographical Board of Canada skrev i 1933 flere kommentarer om navnet: "The name commemorates the Assiniboine natives called by La Vérendrye in 1730 'Assiniboils' and by Governor Knight in 1715 of the Hudson's Bay Company 'stone Indians.' Assiniboine is the name of an First nation and is derived from the Ojibwe words 'asin' a stone and 'bwaan' the Sioux, hence Stony Sioux name was possibly given because they used heated stones in cooking their food."</ref>
 Flodens løb 

Assiniboine River kommer fra den østlige del af Saskatchewan øst for byen of Kelvington på det øvre prærieniveau ovenfor Manitoba Escarpment (Manitobaskrænten). Assiniboine River løber gennem tre zoner med forskellige karakteristika. Oven for Brandon, løber hovedstammen af floden og dens bifloder i en meget stor dal, som blev skåret af store smeltevandsfloder ved afslutningen af sidste istid. Denne flodslette udgør et et stort reservoirvolumen som muliggjorde oprettelsen af dæmningen Shellmouth Dam i nærheden af byen Russell. Hovedtilløbene på denne strækning er floderne Qu’Appelle, Shell og Little Saskatchewan.
Istidsstrømmende dannede et stort delta øst for Brandon som udvider sig næsten til Portage la Prairie. Floden har eroderet ned gennem sedimenterne i deltaet og skåret en snæver dal, og falder omkring 150 meter til Lake Agassiz – Red River Plain. Souris River er hovedtilløbet på denne strækning.

I nærheden af Portage la Prairie løber floden fra deltaet ud på den relativt Red River Sletten (bunden af den tidligere gletsjersø Lake Agassiz'') og løber til sidst ud i Red River ved "The Forks" i Winnipeg.

Andre tilløb er Whitesand River som løber til ved Kamsack, Souris River, som løber til ved Wawanesa, Birdtail River ved Birdtail Sioux First Nation.

Se også 
 Canadas længste floder

Eksterne kilder og henvisninger 

Saskatchewan
Manitoba
Vandløb i Canada
Emre Mor

Emre Mor (født 24. juli 1997 i København, Danmark) er en dansk-tyrkisk professionel fodboldspiller, der spiller for Fenerbahce SK og det tyrkiske landshold.

Karriere

FC Nordsjælland 
Emre Mor spillede U19 fodbold i Lyngby BK, inden klubben ophævede hans kontrakt, efter flere disciplinære problemer. Han var derefter på prøvetræning i franske AS Saint-Étienne, inden han i Januar 2015 skiftede til FC Nordsjælland. I sin første tid i klubben spillede han på deres U19 hold, inden han i slutningen af efteråret 2015 fik spilletid i Superligaen. Han spillede i alt 13 kampe og scorede to mål i Superligaen 2015-16, inden han i slutningen af sæsonen blev frigivet af FC Nordsjælland, så han kunne tilslutte sig træningslejren for det tyrkiske landshold. På dette tidspunkt lå FC Nordsjælland i den nederste del af Superligaen, og havde derfor ikke meget at spille for.

Borussia Dortmund 
Den 7. juni 2016 blev Emre Mor solgt til Borussia Dortmund fra FC Nordsjælland, til en sum på mellem 70 og 90 millioner kroner. Dette gør ham angiveligt også til den dyreste skandinaviske fodboldspiller.

Landshold 
Efter at Emre Mor havde repræsenteret flere danske ungdomslandshold fra 2013 til 2015, annoncerede han i foråret 2016, at han valgte det tyrkiske frem for det danske landshold. Kort efter fik han sin debut på det tyrkiske landshold, da han spillede anden halvleg mod Montenegro. Han imponerede stort og klarede cuttet til den 23-mands-trup, som skulle med Tyrkiet til EM 2016.

Personligt 
Emre Mor er født og opvokset i Danmark, men har tyrkisk mor fra Nordmakedonien og tyrkisk far. Emre Mor har tyrkisk og dansk statsborgerskab.

Referencer

Eksterne henvisninger 
 
 Stortalent bekræfter: Jeg skifter til FC Nordsjælland  på Tipsbladet.dk
 Lyngby ophæver kontrakten med Emre Mor  på Lyngby-boldblodklub.dk 

Fodboldspillere fra Danmark
Fodboldspillere fra FC Nordsjælland
Fodboldspillere fra Borussia Dortmund
Personer fra København
Fodboldspillere fra Celta de Vigo
Jonathan Vervoort

Jonathan Vervoort (født 13. august 1993) er en belgisk fodboldspiller.

Eksterne henvisninger 
 nr.soccerway.com
 fcn.dk

Referencer 

 
Fodboldspillere fra Belgien
Fodboldspillere fra RSC Anderlecht
Fodboldspillere fra FC Eindhoven
Fodboldspillere fra FC Nordsjælland
Jens Schou

Jens Schou (født 2. juli 1943) er en dansk klarinettist, uddannet på Det Kgl. Danske Musikkonservatorium med debutkoncert i 1972, og senere videregående studier i Wien. Jens Schou er blevet slået til Ridder af Dannebrog.
I årene 1969-88 var han medlem af Odense Symfoniorkester som soloklarenetist.
I 1988 blev han docent ved Det Fynske Musikkonservatorium, og fra 1999 lærer på Det Kgl. Danske Musikkonservatorium. Jens har 2 børn med Marianne Aagaard Skovmand.

 Fra 1972-1990 var han medlem af Den Fynske Trio, sammen med Rosalind Bevan (klaver) og Svend Winsløv (cello).
 I 1990 blev han medlem af LINensemble sammen med Erik Kaltoft (klaver) og John Ehde (cello). Ensemblet havde koncertaktivitet i både indland og udland.

Jens Schou er også initiativtager til musikperformeruddannelsen på Det Fynske Musikkonservatorium, og en af initiativtagerne bag Carl Nielsen Klarinetkonkurrencen i Odense.

Hæder og priser 
 Jens Schou er blevet slået til Ridder af Dannebrog.
 I 1972 modtog han Musikanmelderringens Kunstnerpris, og hans ensemble "LINensemble" blev i 2005 nomineret til Nordisk Råds Musikpris.

Igennem sin karriere har Jens Schou også lavet koncerter sammen med digtere som Pia Tafdrup, Inger Christensen, Poul Borum, Suzanne Brøgger, Benny Andersen og Vagn Lundbye. Af andet kan nævnes talrige uropførelser, tilegnelser og førsteopførelser i Danmark, bl.a. kompositioner af Per Nørgård, Ib Nørholm, Pelle Gudmundsen-Holmgreen, Bo Holten, Poul Ruders, Pierre Dørge, Andy Pape og Henryk Górecki.

Eksterne henvisninger 
 https://sites.google.com/site/jensschouklezmer/home 
 http://www.dacapo-records.dk/da/artist-jens-schou.aspx

Klarinettister fra Danmark
Riddere af Dannebrog
Tour de Force (album)

Tour de Force er det fjerde studiealbum fra det danske rockband Malurt, der blev udgivet i oktober 1983 på Medley. Det er produceret af bandet selv sammen med Per Chr. Frost fra Gnags og er det sidste Malurt-studiealbum indtil 1992, hvor de udgav albummet Spøgelser. Tour de Force solgte 25.000 eksemplarer.

Spor

Medvirkende 
Malurt
 Michael Ehlert Falch – vokal, guitar
 Christian Arendt – guitar, kor
 Pete Repete – keyboards, kor
 Dia Nielsen – bas, kor
 Peter Mors – trommer, percussion

Øvrige musikere
 Per Chr. Frost – supplerende guitar (spor 2, 5, 8), klaverstrenge (spor 9)
 Niels Mathiasen – tenorsaxofon (spor 9)

Produktion
 Per Chr. Frost – producer, lydmiksning
 Malurt – producer
 Michael Ritto – executive producer
 John "Puk" Quist – lydtekniker (Puk studiet)
 Gis Ingvardtsen – lydtekniker (Laid Back studiet)
 Leif Roden – lydmiksning
 Jan Ohrt – coverdesign
 Leonardo Fradelizio – foto
 Søren Dybmose – inderposefoto (efter idé af Torben Klint)
 Lars Bo Blarke – coverkoordination
 Indspillet og mixet i Puk Recording Studios, juni–september 1983; diverse leadvokaler indspillet i Laid Back Studio, august 1983

Referencer

Litteratur

Eksterne henvisninger 
 Tour de Force på AllMusic
 Tour de Force på Discogs

Malurt-album
Album fra 1983
Mau Piailug

Pius "Mau" Piailug (1932 – 12. juli 2010) var en mikronesisk navigator fra Carolinerne fra Satawal, bedst kendt som lærer af traditionel, ikke-instrument vejfinding metoder for åbent-verdenshav rejser. Maus carolinske navigationssystem - som fungerer ved hjælp af navigationelle vink ved at anvende solen og stjerner, vinden og skyer, hav og dønninger, fugle og fisk — blev lært gennem udenadslære videreført gennem læring via mundtlig overlevering. Han erhvervede titlen master navigator (palu) i en alder af 18 år, omkring tiden hvor de første amerikanske missionærer ankom til Satawal. Da han nærmede sig sin middelalder, voksede Maus bekymring om Satawals navigationspraksis ville forsvinde med hans folk akkulturaterede til vestlige værdier. I håbet om at den navigationelle tradition vil blive overført til fremtidige generationer, delte Mau sin viden med Polynesian Voyaging Society (PVS). Med Maus hjælp, anvendte PVS eksperimentiel arkæologi til at genskabe og teste tabte Hawaiianske navigationelle teknikker på Hōkūle‘a, en moderne rekonstruktion af en dobbeltskrog Hawaiiansk rejsekano.

Den succesfulde, ikke-instrumentielle sejlads af Hōkūle‘a til Tahiti i 1976, viste udbyttet af Maus navigationelle system til verden. Til videnskaben, gav Maus resultater bevis for forsætlig to-vejs rejse gennem Oceanien, hvilket understøtter en hypotese om en asiatisk oprindelse af polynesere. Succesen af den Mikronesiske-Polynesiske kulturudveksling, symboliseret ved Hōkūle‘a, havde indvirkning gennem stillehavet. Kulturudvekslingen bidrog til fremkomsten af den anden hawaiiansk kulturrenæssance og til en fremgang af polynesisk navigation og kanobygning i Hawaii, New Zealand, Rarotonga og Tahiti. Kulturudvekslingen har også startet interesse i traditionel vejfinding på Maus hjemø Satawal. Senere i livet, blev Mau respektfuldt kendt som en grandmaster navigator, og han blev kendt som "Papa Mau" af sine venner med hengivenhed. Han modtog en æresgrad fra University of Hawaii - og han blev æret af Smithsonian Institution og Bishop Museum for hans bidrag til maritim historie. Maus liv og arbejde blev udforsket i adskillige bøger og dokumentarfilm - og hans eftermæle fortsætter med at blive husket og fejret af oceaniens indfødte folk.

Mikronesien
Søfolk
Navigation
Hollands Grand Prix

Hollands Grand Prix er et Formel 1-løb som bliver kørt på Circuit Zandvoort i Zandvoort, Holland.

Grand prixet blev for første gang del af Formel 1-mesterskabet i 1952, og var med få år som undtagelse, del af mesterskabet frem til 1985 sæsonen, hvorefter det blev fjernet fra kalenderen. Grand prixet vendte tilbage efter 36 år, da det blev tilføjet som del af Formel 1 kalenderen for 2021 sæsonen.

Vindere af Hollands Grand Prix

Kilder

Eksterne henvisninger 
 Chicane F1 – Dutch GP
Hamfelde (Lauenburg)

Hamfelde er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Hamfelde ligger ved floden Bille over for Hamfelde i Kreis Stormarn, omkring 14 km nordvest for Schwarzenbek og omkring 27 km øst for Hamburg. fra 1887 til 1976 havde Hamfelde jernbanestation på jernbanen mellem Schwarzenbek og Bad Oldesloe.

Eksterne kilder/henvisninger 

  
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Express 3

Express 3 er en katamaranfærge, der er bygget på Incat værftet i Tasmanien og blev afleveret til Molslinjen i slutningen af maj 2017 og sat i drift 1. juni.

Historie 
Den 3. oktober 2015 meddelte Mols-Linien i en pressemeddelelse, at man havde indgået aftale med Incatværftet i Tasmanien om bygning af en ny katamaranfærge, der skulle afleveres til Mols-Linien i slutningen af marts 2017 og indsættes i drift i maj 2017 mellem Odden-Aarhus og Odden-Ebeltoft. I samme anledning blev det meddelt, at den nye katamaranfærge ville få navnet "KatExpress 3" (senere ændret til Express 3), samt at den ville blive en opgraderet udgave i forhold til søsterskibene "Express 1" og "Express 2".

Maskineri 

Hovedmotorer: 4 stk. MAN V20 28/33D STC. (20-Cylindret diesel V-motor, med sekventiel turboladning) 9,1 MW @1000 RPM

Hjælpemotorer: 4 stk. Scania DI13 073M Marine motorer, 273 bkW

Waterjet: 4 stk. Wärtsilä LIPS LJX1500 SRI Waterjets.

Søsterskibe 

Søsterskibe: Express 1, Express 2

Eksterne henvisninger 

 Om færgen  på molslinjen.dk
 Express 2 på Færgelejet.dk

Noter 

Færger i Danmark
Færger fra Australien
Lyngby-Taarbæk Bibliotekerne

Lyngby-Taarbæk Bibliotekerne er det kommunale bibliotekssystem i Lyngby-Taarbæk Kommune.
Bibliotekernes hovedsæde og største bibliotek er Stadsbiblioteket i Lyngby der findes centralt i Kongens Lyngby på Lyngby Hovedgade ved Mølleåen.
Andre nuværende biblioteker er Virum Mikrobibliotek og Taarbæk Bibliotek.

Det tidligere Sorgenfri Bibliotek lå ved Sorgenfri Torv.
Det havde sidste åbningsdag den 29. oktober 2008.
Samme år blev Lundtofte bibliotek på Lundtofte Skolestræde også lukket.
Der har også tidligere været et "Virum Bibliotek". Det lukkede i 1990.

Bibliotekerne har over 300.000 besøgende årligt.
Kun omkring halvdelen låner materiale med hjem.
Kommunens budget for bibliotekerne har været på mellem 30 og 35 millioner kroner.

Danmarks Tekniske Informationcenter, biblioteket på Danmarks Tekniske Universitet, ligger også i kommunen, men hører ikke ind under Lyngby-Taarbæk Bibliotekerne.

Referencer 

Folkebiblioteker i Danmark
Bygninger, konstruktioner og anlæg i Lyngby-Taarbæk Kommune
HSC Max

HSC Max er en katamaranfærge, der er bygget på Incat i Tasmanien i 1998. Den sejler i dag primært mellem Rønne og Ystad for Bornholmslinjen.

Færger i Danmark
Marie Avgeropoulos

Marie Avgeropoulos (født 17. juni 1986) er en græsk-canadisk skuespillerinde og model. Hendes gennembrud som skuespiller var rollen Valli Wooley i filmen I Love You, Beth Cooper fra 2009, af instruktør Chris Columbus. Siden da har hun medvirket i flere film- og tv-roller; som Kirstie i Cult, Kim Rhodes i Hunt to Kill og sci-fi-serien The 100 som Octavia Blake.

Filmografi

Eksterne henvisninger 

 

Filmskuespillere fra Canada
Tv-skuespillere fra Canada